Мари Луизе Кашниц
На брега

Превод от немски: Венцеслав Константинов, —

chitanka.info

Днес отново на брега видях

Как в нозете ти вълни шумят.

С пръст по пясъка дълбаеш, ах,

Знаци, а вълните ги рушат

Цяла бе отдадена в игри

С вечната преходност на света —

Приливът звезда и кръг изтри,

Но ти бързо правиш пак черта.

С весел смях изви към мен страна,

Не долавяш болката ми ти.

Плисна най-красивата вълна

И помете твоите следи.

1932

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.